दक्षिण आफ्रिका क्रिकेट संघाचा न्यू झीलंड दौरा, २०१६-१७

दक्षिण आफ्रिका क्रिकेट संघ फेब्रुवारी-मार्च २०१७ दरम्यान तीन कसोटी, पाच एकदिवसीय आणि एका टी२० सामन्यासाठी न्यू झीलंडच्या दौऱ्यावर होता. जानेवारी २०१७ मध्ये, दक्षिण आफ्रिकेचा कसोटी कर्णधार ए.बी. डी व्हिलियर्सने मालिकेच्या निवडीसाठी उपस्थित राहण्यास असमर्थता दर्शवली होती. चवथा एकदिवसीय सामना आधी मॅकलीन पार्क, नेपियर येथे खेळवला जाणार  होता, जो नंतर सेडन पार्क, हॅमिल्टन येथे हलवण्यात आला. नेपियर येथे मैदानाचा गवताळ पृष्ठभाग, निचरा आणि सिंचन व्यवस्थेच्या तातडीच्या दुरुस्तीसाठी सदर बदल करण्यात आले.

दक्षिण आफ्रिकेने एकमेव आंतरराष्ट्रीय टी२० सामन्यात ७८ धावांनी विजय मिळवला तर पाच-सामन्यांच्या एकदिवसीय मालिका ३-२ अशी खिशात घालून, एकदिवसीय क्रमवारीमध्ये पुन्हा पहिला क्रमांक मिळवला. हा दक्षिण आफ्रिकेचा सलग सातवा द्विदेशीय एकदिवसीय मालिका विजय. ह्या विजयासह त्यांनी न्यू झीलंडची मायदेशातील सलग आठ द्विदेशीय एकदिवसीय मालिका विजयाची शृंखला खंडीत केली. पहिली आणि शेवटची कसोटी अनिर्णित राहिलेल्या कसोटी मालिकेत दक्षिण आफ्रिकेने १-० असा विजय मिळवून, कसोटी क्रमवारीमध्ये भारतामागोमाग दुसऱ्या स्थानावर शिक्कामोर्तब केले.

संघ

दुखापतीमुळे मार्टिन गुप्टिलला मर्यादित षटकांच्या संघातून वगळण्यात आले. त्याच्याऐवजी टी२० सामन्यासाठी ग्लेन फिलिप आणि एकदिवसीय सामन्यांसाठी डीन ब्राउनलेची निवड करण्यात आली.
चवथ्या एकदिवसीय सामन्याआधी, गुप्टिल आणि जीतन पटेलची संघात निवड करण्यात आली आणि मॅट हेन्रीला वगळण्यात आले. 
पाचव्या एकदिवसीय सामन्याआधी मॅट हेन्रीला पुन्हा एकदिवसीय संघात घेण्यात आले.
पोटरीच्या दुखापतीमुळे २ऱ्या कसोटीमधून न्यू झीलंडच्या संघातील रॉस टेलरला संघाबाहेर बसावे लागले. त्याच्याऐवजी नेल ब्रुमला संघात स्थान देण्यात आले. तसेच मॅट हेन्रीचा सुद्धा कसोटी संघात समावेश करण्यात आला.
दुसऱ्या कसोटीआधी डेन पायडटचा दक्षिण आफ्रिकेच्या संघात समावेश करण्यात आला आणि ख्रिस मॉरिसला संघातून वगळले गेले
१ल्या कसोटी दरम्यान झालेल्या पायाच्या दुखापतीमुळे २ऱ्या कसोटीमधून न्यू झीलंडच्या ट्रेंट बोल्टला वगळले.

सराव सामना

टी२० मालिका

एकदिवसीय मालिका

१ला सामना

२रा सामना

३रा सामना

४था सामना

५वा सामना

कसोटी मालिका

१ली कसोटी

२री कसोटी

३री कसोटी

संदर्भ

बाह्य दुवे
 मालिका मुख्यपान - इएसपीएन क्रिकइन्फो

इ.स. २०१७ मधील खेळ
इ.स. २०१७ मधील क्रिकेट
२०१७
न्यू झीलँड
दक्षिण आफ्रिका